《食笋行》
宋代·唐庚

半夜春山试雷雨，惊起蛰龙初出土。野人不惜苍苔古，掘得嘉餐自烧煮。

满盘明玉远飘风，一箸鲈鱼味差苦。竹斋食罢竹阴午，竹里行吟傲簪组。

君誇食肉君固卑，我誇食笋我亦痴。阿蛮丰腻飞燕瘦，意态虽异要皆奇。

君不见天随先生贫食杞，又不见关中客卿肥刺齿。

丰俭不齐皆有理，彼此相忘聊尔耳。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。